El grup de contacte dels directors (DCG), una plataforma de la Comissió Europea, la ECHA i associacions industrials, recomana a les empreses comunicar clarament les seves intencions de registre a tota la cadena de subministrament, per evitar que substàncies crucials no es registrin i que les cadenes de subministrament quedin interrompudes després del termini de registre del 31 de maig de 2018.
ECHA recorda a les empreses que estan preparant registres per a la data límit de REACH 2018, que només accepta dades d'assajos toxicològics i eco toxicològics de laboratoris que compleixin amb les bones practiques de laboratori (GLP).
L'ECHA proposa incloure 107 substàncies en el Pla d'acció mòbil comunitari (CoRAP) per al període 2018-2020 que seran avaluades pels Estats Membres.
L'ECHA anima als sol·licitants de registre de les substàncies seleccionades a coordinar les seves accions i a contactar amb l'autoritat avaluadora.
L'ECHA ha actualitzat la llista de substàncies que es podran escollir per realitzar controls de compliment i ja inclou 149 substàncies.
S'aconsella als sol·licitants de registres de substàncies d'aquesta llista, si cal, actualitzar els expedients de registre relacionats abans del 16 de febrer de 2018.
El personal d'inspecció de 17 països europeus han verificat el compliment de les obligacions d'autorització en virtut del REACH per a l'ús i comercialització de 13 substàncies considerades molt preocupants.
Les inspeccions a empreses que han utilitzat o col·locat en el mercat alguna d'aquestes substàncies revelen una taxa d'incompliment del 10,7% i el 8,9% respectivament.
El passat juny el Fòrum va decidir que el setè Projecte d'inspecció europeu (REACH-EN-FORCE-7) se centrarà en el control de les obligacions de registre i sobre el registre de substàncies intermèdies.
El Fòrum també va decidir dur a terme un tercer projecte pilot sobre les obligacions d'autorització durant el 2019, el projecte se centrarà en substàncies subjectes a autorització com ara els cromats i el crom VI.
Els resultats del Projecte d'inspecció europeu (REF-4) relatiu al control de les condicions establertes en les restriccions de l'annex XVII del REACH, revelen una incidència relativament alta de productes que no compleixen amb aquestes condicions en concret dels ftalats en joguines, el cadmi en farcit de soldadura i l'amiant en diversos productes.
Una nova versió de IUCLID 6 (versió 6.2) està disponible des del 15 de novembre.
La nova versió inclou noves millores com formats actualitzats que tenen en compte les darreres directrius dels assajos de OCDE i les actualitzacions del Reglament CLP i del GHS.
El programa es pot descarregar gratuïtament des del lloc web de l'IUCLID.
L'ECHA ha publicat la guia actualitzada sobre les obligacions de comunicació i notificació de les empreses quan els seus articles contenen substàncies extremadament preocupants i, des de el 25 d'octubre, ja està disponible en els 23 idiomes de la UE.
L'ECHA ha publicat un model de cartes que les empreses, especialment les pimes, poden utilitzar quan iniciïn les negociacions amb els co-registrants, per compartir dades i presentar conjuntament un registre REACH.
L'objectiu és ajudar a les empreses que no estan familiaritzades amb la regulació, a formular les preguntes correctes assegurant-se que tots els aspectes de les negociacions siguin considerades per les parts implicades.